# data[].attributes.body
A venit primăvara. Natura s-a trezit la viață. Copacii au înverzit, florile au înflorit, păsărelele ciripesc fericite. Fluturele, râma, greierele și furnica s-au întâlnit din întâmplare în grădină. Fluturele a spus că soarele îl îmbie la dans, greierașul ar vrea să cânte și el împreună cu păsărelele, râma ar vrea să sape și se joace în pământ, iar furnica și-ar dori să muncească. Ce frumoasă este primăvara în grădină!

# data[].attributes.body
Dacă au fost cu toții de acord că lumea e frumoasă și au văzut că se înțeleg așa de bine, s-au gândit să fie prieteni, să locuiască și să muncească împreună, să împartă tot ce au, iar în clipele de odihnă să își împărtășească toate gândurile. Astfel , au găsit un loc plăcut în preajma unei tufe de trandafiri și și-au făcut o căsuță acolo. A doua zi, dimineața au fost nevoiți să înceapă munca împreună. Dar, oare, ce să muncească?

# data[].attributes.body
Atunci, râma le propune să se tocmească săpători la pământ. E o muncă frumoasă, cinstită și vor fi răsplătiți cum se cuvine. Însă, fluturele și-a rănit antenele, greierele s-a lovit la picior, iar furnica se chinuia să tot împingă o fărâmiță de pământ. Numai râma a izbutit să facă o treabă temeinică.

Seara, când și-au împărtășit gândurile, au hotărât împreună că această muncă nu este benefică pentru toți.

# data[].attributes.body
Greierele a propus să se facă toți cântăreți. Grădina se va înveseli și îî va răsplăti cum se cuvine. Seara, greierele s-a pus pe cântat și a încântat toată grădina. Ceilalți, oricât și-au dres glasul și s-au chinuit, nu au reușit să cânte. Au fost tare dezamăgiți și supărați , deși greierele i-a asigurat că va împărți cu ei toată agoniseala.

# data[].attributes.body
Astfel, fluturele le-a propus să se apuce de dans, chiar din dimineața următoare. Zis și făcut. La răsăritul soarelui , fluturele a început să danseze voios printre flori, cu mișcări suave și ritmate. în timp ce prietenii lui au stârnit hohote de râs printre spectatori. Greierele țopăia pe un picior, râma îsi răsucea în fel și chip trupul cel molatic, iar furnica se tot împiedica stârnind amuzamentul celor din jur. După câteva zile s-au lăsat cu toții păgubași, sperând că vor găsi altceva de făcut.

# data[].attributes.body
Acum este rândul furnicii șă vină cu o propunere: să se angajeze ajutoare într-un mușuroi și să care toată ziua grăunțe. Toți au fost de acord, dar nici la această muncă nu s-au descurcat, deoarece era foarte istovitoare.

-Vreau să cânt, începu să se tânguiască greierele! Alfel , plec în altă parte a grădinii.

-Vreau să dansez, suspină fluturele! Dacă nu pot să fac lucrul acesta , îmi iau zborul.

-Eu vreau să sap și să lucrez pământul, zise râma!

-Și eu vreau să adun merinde, spuse furnica! Dacă nu pot să fac lucrul acesta împreună cu voi, plec în mușuroi.

# data[].attributes.body
Toți sunt triști că se vor despărți din cauză că nu pot face aceeași muncă împreună. La un moment dat, râmei îi veni un gând: fiecare să își facă munca pe care o știe, să conviețuiască împreună, să își împartă câștigurile și gândurile.

Astfel , fluturele, râma, greierele și furnica au rămas prieteni și au trăit fericiți împreună, făcând fiecare ce îî place.